Ole Einar Bjørndalen

**Ole Einar Bjørndalen** (s. 27. tammikuuta 1974 Drammen) on norjalainen uransa lopettanut ampumahiihtäjä. Hän on ainoa ampumahiihtäjä, joka on voittanut arvokisamitalin 21 vuotena peräkkäin vuosina 1997–2017 sekä neljä matkaa yksissä olympialaisissa.

## Ura urheilijana

Bjørndalen voitti Brezno-Osrblien MM-kisoista 1997 viestistä hopeaa ja takaa-ajosta pronssia. Naganon talviolympialaisista Bjørndalen voitti kultaa pikakilpailusta ja hopeaa viestistä. Hochfilzenin ja Pokljukan MM-kisoista 1998 Bjørndalen voitti kultaa joukkuekilpailusta ja hopeaa takaa-ajosta. Kontiolahden MM-kisoista 1999 Bjørndalen voitti pronssia yhteislähdöstä ja viestistä.

Oslon ja Lahden MM-kisoista 2000 Bjørndalen voitti viestistä hopeaa ja yhteislähdöstä pronssia. Pokljukan MM-kisoista 2001 Bjørndalen voitti yhteislähdöstä hopeaa ja viestistä pronssia.   

Salt Lake Cityn kisoissa 2002 Bjørndalen voitti kultaa pikakilpailusta, takaa-ajosta, normaalimatkalta ja viestistä. Samoissa kisoissa hän hiihti vielä maastohiihdon 30 kilometrillä viidenneksi. Hanty-Mansijskin MM-kisoista 2003 Bjørndalen voitti kultaa pikakilpailusta ja yhteislähdöstä.

Oberhofin MM-kisoista 2004 Bjørndalen voitti viestistä hopeaa ja pronssia pikakilpailusta, takaa-ajosta ja normaalikilpailusta. Hochfilzenin MM-kisoista 2005 Bjørndalen voitti kultaa pikakilpailusta, takaa-ajosta, yhteislähdöstä ja viestistä. 

Torinon talviolympialaisista 2006 Bjørndalen voitti hopeaa takaa-ajosta ja normaalimatkalta ja pronssia yhteislähdöstä. Pokljukan MM-kisoista 2006 Bjørndalen voitti hopeaa sekaviestistä. Anterselvan MM-kisoista 2007 Bjørndalen voitti kultaa pikakilpailusta, takaa-ajosta ja hopeaa viestistä.

Östersundin MM-kisoissa 2008 Bjørndalen voitti mitalin joka matkalta, jolle osallistui. Takaa-ajossa hän voitti kultaa, normaalimatkalla ja yhteislähdössä hän oli hopealla ja hävisi molemmilla matkoilla maanmiehelleen Emil Hegle Svendsenille. Pikakilpailussa hän oli pronssilla ja miesten viestissä hopealla.

Pyeongchangin MM-kilpailuissa 2009 Bjørndalen voitti kultaa pikakilpailussa, takaa-ajossa, normaalimatkalla ja viestissä. Yhteislähdössä hän sijoittui neljänneksi. Vancouverin olympialaisissa 2010 Bjørndalen voitti viestissä kultaa ja normaalimatkalla hopeaa jaetulla ajalla Sjarhei Novikaun kanssa. Aiemmin samoissa kilpailuissa hän sijoittui sprintissä 17:nneksi ja takaa-ajossa seitsemänneksi.

Hanty-Mansijskin MM-kisoista 2010 Bjørndalen voitti sekaviestistä hopeaa. Hanty-Mansijskin MM-kisoista 2011 Bjørndalen voitti kultaa viestistä ja sekaviestistä.  Ruhpoldingin MM-kisoista 2012 Bjørndalen voitti kultaa viestistä ja sekaviestistä. Nové Měston MM-kisoista 2013 Bjørndalen voitti kultaa viestissä.

Sotšin olympialaisissa 2014 hän voitti sprintissä ja sekaviestissä kultaa. Jälkimmäisen myötä hänestä tuli kahdeksalla kullalla ja yhteensä 13 mitalillaan kaikkien aikojen menestynein talviolympiaurheilija. Kontiolahden MM-kisoista 2015 Bjørndalen voitti hopeaa viestistä. Koti MM-kisoista 2016 Bjørndalen voitti kultaa viestistä, hopeaa pika-kilpailusta ja takaa-ajosta ja pronssia yhteislähdöstä Holmenkollenilla. Hochfilzenin MM-kisoista 2017 Bjørndalen voitti pronssia takaa-ajosta.

Bjørndalen lopetti uransa ampumahiihtäjänä huhtikuussa 2018 sydämen rytmihäiriöiden takia.

Vuonna 1996 Bjørndalen sai ensimmäisen maailmancupin osakilpailuvoittonsa. Hän saavutti 87:nnen osakilpailuvoittonsa, joista yksi on tullut maastohiihdossa, voittaessaan ampumahiihdon normaalimatkan maailmanmestaruuden Pyeongchangissa 2009 ja nousi eniten hiihtolajien maailmancup-osakilpailuja voittaneeksi urheilijaksi ohi Ingemar Stenmarkin. 

Marraskuussa 2006 Jällivaarassa Bjørndalen voitti ensimmäisen maastohiihdon maailmancupin osakilpailunsa. Aikaisemmin kaudelta 2001–2002 hänellä oli kaksi kakkossijaa. Kauden 2006–2007 ampumahiihdon maailmancupissa Bjørndalen voitti viisi ensimmäistä osakilpailua ja yhdestätoista ensimmäisestä osakilpailusta hän voitti seitsemän.

Bjørndalen toimi Kansainvälisen Olympiakomitean urheilijajäsenenä vuosina 2014–2016.

## Yksityiselämä

Bjørndalen oli vuosina 2006–2012 naimisissa ampumahiihtäjä Nathalie Santerin kanssa. Bjørndalen avioitui ampumahiihtäjä Darja Domratšavan kanssa heinäkuussa 2016. Heille syntyi tytär lokakuussa 2016. Myös Bjørndalenin veli Dag Bjørndalen on ampumahiihtäjä.

## Saavutukset
### Olympialaiset
*1998 Nagano
**Kultaa 10 kilometrillä
**Hopeaa 4×7,5 kilometrin viestissä
*2002 Salt Lake City
**Kultaa 10 kilometrillä
**Kultaa 12,5 kilometrin takaa-ajossa
**Kultaa 20 kilometrillä
**Kultaa 4×7,5 kilometrin viestissä
*2006 Torino
**Hopeaa 20 kilometrillä
**Hopeaa 12,5 km takaa-ajo
**Pronssia 15 km yhteislähtö
*2010 Vancouver
**Hopeaa 20 kilometrillä
**Kultaa 4×7,5 kilometrin viestissä
*2014 Sotši
**Kultaa 10 kilometrillä
**Kultaa sekaviestissä

### Muut
*45 MM-mitalia (20 kultaa, 14 hopeaa ja 11 pronssia)
*6 maailmancupin kokonaiskilpailun voittoa (1997–1998, 2002–2003, 2004–2005, 2005–2006, 2007–2008, 2008–2009)
*5 maailmancupin hopeaa (1998–1999, 1999–2000, 2000–2001, 2003–2004, 2006–2007)
*1 maailmancupin pronssi (2001–2002)
*yhteensä 95 maailmancupin osakilpailuvoittoa
**ampumahiihdossa: 94 voittoa, 53 kakkossijaa, 31 kolmossijaa, palkintosijoituksia 177 (15.2.2017 mennessä)
**maastohiihdossa: 1 voitto, 2 kakkossijaa, palkintosijoituksia 3 (15.2.2017 mennessä)
**maastohiihdon FIS-kilpailuissa: 2 voittoa, 2 kakkossijaa, 1 kolmossijaa, palkintosijoituksia 5 (15.2.2017 mennessä)
*Norjan vuoden urheilija 2002 ja 2014
*Vuoden urheilija maailmassa 2002

## Lähteet
*International Olympic Committee
*
*

### Viitteet

## Aiheesta muualla

* Ole Einar Bjørndalen Bio, Stats, and Results  Olympics at Sports-Reference.com